ప్రస్తుతం తమిళనాట రాజకీయాల్లో సూపర్స్టార్ రజనీకాంత్ కేంద్రబిందువుగా మారారు. ఆయన చేసిన రాజకీయ వ్యాఖ్యలు దుమారం రేపుతున్నాయి. అయితే ఇందుకు కారణమైన ఫొటోసెషన్తో అభిమానులు మాత్రం యమాఖుషీగా ఉన్నారు. గత 15 నుంచి 19వ తేదీ వరకు ఐదు రోజులపాటు రజనీకాంత్ తన అభిమానులను కలుసుకొని వారితో ఫొటోలు దిగిన విషయం తెలిసిందే. ఈ ఐదు రోజులోనూ 3,300 మంది అభిమానులు రజనీకాంతో ఫొటోలు దిగారు. తిరుచ్చి, అరియలూర్ కన్నియకుమరి, తిరునల్వేలి, తూత్తుకుడి, తేని, విల్లుపురం, శివగంగ, తిరువణ్ణామలై, పుదుచ్చేరి, కడలూరు, కారైక్కల్, తంజావూర్ తదితర 16 జిల్లాలకు చెందిన అభిమానులు తలైవర్తో ఫోటోలు దిగారు.మిగిలిన జిల్లాల్లోని అభిమానులను వచ్చే నెల చివరలో కలుసుకునేందుకు ప్లాన్ చేస్తున్నారు. రజనీకాంత్కు సొంతమైన రాఘవేంద్ర కల్యాణ మండపంలో ఫోటోసెషన్ జరిగింది. పెళ్లిళ్లు, ఇతర శుభాకార్యాలతో రాఘవేంద్ర కల్యాణ మండపం ఖాళీ లేకపోవడం కూడా ఫోటోసెషన్ ఏప్రిల్ నుంచి మే నెలకి వాయిదా వేయడానికి ఒక కారణమని చెబుతున్నారు. ఐదు రోజుల్లోనూ ప్రతిరోజూ ఉదయం సుమారు రెండు గంటలపాటు రజనీకాంత్ అభిమానులతో ఫొటోలు దిగారు. ఈ ఫోటోలు తీసిన గణపతి స్టూడియో ఫొటోగ్రాఫర్లు ఐదు రోజుల్లోను మొత్తం 3,300 ఫొటోలు తీసినట్టు లెక్క చెప్పారు. ఇక ఫొటో సెషన్ ముగిశాక రజనీకాంత్ కేలంబాక్కంలో ఉన్న ఫామ్ హౌస్లో విశ్రాంతి తీసుకుంటున్నట్టు తెలుస్తోంది.
prastutam tamilanaata rajakeeyaallo superstar rajanikant kendrabinduvugaa maaraaru. aayana chesina rajakeeya vyaakhyalu dumaram reputunnayi. ayithe induku kaaranamaina photoseshantho abhimaanulu maatram yamakhushiga unnaaru. gatha 15 nunchi 19va tedee varaku aidu rojulapatu rajanikant tana abhimaanulanu kalusukoni vaaritho photolu digina vishayam telisinde. ee aidu rojulonu 3,300 mandi abhimaanulu rajaneekaamtho photolu digaaru. tiruchi, ariyalur kanniyakumari, tirunalveli, thootthukudi, theni, villupuram, sivaganga, tiruvannaamalai, puducheri, kadaluru, karaikkal, tanjavur taditara 16 jillalaku chendina abhimaanulu talaivartho photolu digaaru.migilina jillaalloni abhimaanulanu vache nela chivaralo kalusukunenduku plan chestunnaru. rajaneekaantku sontamaina raghavendra kalyana mandapamlo photosesion jarigindi. pellillu, itara shubhaakaaryaalatho raghavendra kalyana mandapam khaalii lekapovadam kuudaa photosesion epril nunchi mee nelaki vaayidaa veyadaaniki oka kaaranamani chebutunnaru. aidu rojullonu pratiroju udayam sumaru rendu gantalapaatu rajanikant abhimaanulatho photolu digaaru. ee photolu teesina ganapati studio photographerlu aidu rojullonu mottam 3,300 photolu teesinattu lekka cheppaaru. ika foto seshan mugisaka rajanikant kelambakkamlo unna fam houselo vishraanti teesukuntunnattu telustondi.